Marius Probst

Marius Probst (født 20. august 1995 i Herne i Nordrhein-Westfalen) er en tysk friidrettsutøver, som representerer klubben TV Wattenscheid 01. Han konkurrerer i mellomdistanseløp og langdistanseløp, og ble tysk mester på 1500 meter innendørs i 2017. Hans fremste internasjonale meritt er gull på 1500 meter i U23-EM i friidrett 2017.

 Idrettskarriere 
 2014 
Probst fikk sølv på 1500 meter i det tyske U20-mesterskapet innendørs 2014, bak Julius Lawnik.DLV - 46. Deutsche Jugend-Hallen- u. Winterwurfmeisters , besøkt 2. august 2017. Utendørs kom han på tredjeplass på 1500 meter i det tyske U20-mesterskapet, og niendeplass i det tyske seniormesterskapet. I juni ble han tysk U23-mester på samme distanse.TV Wattenscheid 01 - Marius Probst, besøkt 2.
 august 2017. 

 2015 
I det tyske innendørsmesterskapet 2015 kom Probst på femteplass på 800 meter. Han fikk bronse på 1500 meter i det tyske mesterskapet utendørs, og kom på femteplass på 3 x 1000 meter stafett. Som året før vant han 1500 meter i det tyske U23-mesterskapet i friidrett.

Han deltok i U23-EM i friidrett 2015, og vant sitt innledningsheat på 1500 meter med tiden 3:45,36. I finalen kom han på 11.-plass.Český atletický svaz - 10th European Athletics U23 Championships, Kadriorg Stadium - Tallinn EST 9 - 12 July,
 besøkt 2. august 2017.

2016
I det tyske mesterskapet innendørs 2016 kom Probst på andreplass, bak Florian Orth. Probst løp her på 3:51,54.Leichtathletik-datenbank.de - Deutsche Leichtathletik Hallen-Meisterschaften 2016 , besøkt 2. august 2017.

Han kom på fjerdeplass på 1500 i det tyske mesterskapet utendørs, og kom også på femteplass på 3 x 1000 meter stafett. For tredje år på rad ble han tysk U23-mester på 1500 meter.

2017
I februar 2017 ble han tysk mester på 1500 meter innendørs, med ny personlig rekord på 3:41,40.Leichtathletik.de - 64. Deutsche Leichtathletik-Hallenmeisterschaften , besøkt 2. august 2017. 

Den 27. mai 2017 satte han ny personlig rekord på 1500 meter med 3:38,57, da han vant denne distansen ved IFAM Outdoor-stevnet i Flandern.Leichtathletik-datenbank.de - IFAM Outdoor International Flanders Athletics Meeting Belgien 27.05.2017 , besøkt 2. august 2017. Han vant 1500 meter i det tyske U23-mesterskapet i juni, og i juli vant han samme distanse i U23-EM i friidrett 2017.European Athletics - European Athletics U23 Championships - Bydgoszcz 2017, besøkt 2. august 2017. 

 Referanser 

 Eksterne lenker 

  Profil hos det tyske friidrettsforbundet 
  Profil og resultatoversikt hos TV Wattenscheid 01
  Detaljert resultatoversikt hos Leichtathletik-datenbank.de 

Kategori:Personer fra Herne
Kategori:Tyske langdistanseløpere
Kategori:Tyske mellomdistanseløpere
Kategori:Tyske mestere i friidrett
Kategori:U23-europamestere i friidrett
Kategori:Deltakere for Tyskland under EM i friidrett innendørs 2017
Kategori:Deltakere for Tyskland under EM i friidrett 2018
Kategori:Deltakere for Tyskland under EM i friidrett 2024
Kategori:Deltakere for Tyskland under EM i friidrett innendørs 2025